SHBA, Rusia dhe Traktati i ri START
Megjithë mosmarrëveshjet mes të dy vendeve, Uashingtoni dhe Moska po respektojnë kufizimet e vendosura nga traktati për reduktimin e arsenalit të armëve strategjike.
Departamenti i Shtetit thotë se Shtetet e Bashkuara dhe Rusia pritet të realizojnë brenda afatit kufizimet e vendosura nga Traktati për Reduktimin e Armëve Strategjike, i njohur si “Traktati i Ri START”. Ekspertët thonë se megjithë thellimin e hendekut mes Uashingtonit dhe Moskës mbi ndërhyrjen e Rusisë në zgjedhje, konfliktet në Siri dhe Krime si dhe çështje të tjera, fakti që të dyja palët vazhdojnë të respektojnë parametrat për monitorim dhe verifikim të stoqeve bërthamore, është jetik për sigurinë globale. Sot mbushen tetë vjet që kur në Pragë u nënshkrua Traktati i ri START nga presidentët e atëhershëm Barak Obama dhe Dmitri Medvedev. Sot është edhe afati i fundit që të dyja palët të realizojnë reduktimet që parashikon traktati për një numër armësh strategjike, përfshirë mbushjet bërthamore dhe raketat e dislokueshme balistike ndërkontinentale. Departamenti i Shtetit thotë se ka zhvillime pozitive në këtë front: tha zëdhënësja e Departamentit të Shtetit, Heather Nauert. Në bazë të traktatit, të dyja palët duhet të shkëmbejnë informacion dy herë në vit mbi numrin e mbushjeve bërthamore dhe sistemeve lëshuese, si dhe u lejohet një inspektim në baza për të verifikuar që pala tjetër po respekton kufizimet. Ekspertët thonë se mundësia për të dërguar specialistë verifikimi në terren ndihmon për të forcuar besimin. - thotë analistja Olga Oliker. Në fjalimin e tij mbi gjendjen e vendit, Presidenti Trump parashtroi politikat e tij lidhur me armët bërthamore: Ekspertët thonë se megjithë marrëdhëniet e mira mes presidentëve Donald Trump dhe Vladimir Putin, ka një numër mosmarrëveshjesh mes dy vendeve: - thotë analistja Olba Oliker. Analistja Oliker thotë se Traktati i ri START ka rëndësi jetike për sigurinë globale pasi Shtetet e Bashkuara dhe Rusia zotërojnë rreth 95% të arsenalit global bërthamor.